rejauldu/bengali-wikipedia huggingface dataset:
গ্যারি লিওনার্ড ওল্ডম্যানBirths, Marriages & Deaths Index of England & Wales, 1916–2005. (জন্ম ২১ মার্চ ১৯৫৮)  একজন ইংরেজ চলচ্চিত্র অভিনেতা, পরিচালক, প্রযোজক। কখনও কখনও গানও গেয়ে থাকেন। হলিউডের সেলিব্রিটি দৃশ্য থেকে দূরে থাকার জন্য তাকে মাঝে মাঝে "অভিনেতার অভিনেতা" বলা হয়। অভিনয়ের বৈচিত্রতা এবং প্রকাশভঙ্গিপূর্ণ অভিনয়ের দক্ষতার জন্য ওল্ডম্যানকে তার প্রজন্মের অন্যতমে সেরা পর্দা অভিনয়শিল্পী বলে গণ্য করা হয়। অভিনয়ের কৃতিত্বের জন্য তিনি একটি একাডেমি পুরস্কার, তিনটি বাফটা পুরস্কার, একটি গোল্ডেন গ্লোব পুরস্কার, একটি স্ক্রিন অ্যাক্টরস গিল্ড পুরস্কার এবং দুটি ক্রিটিকস চয়েস পুরস্কার লাভ করেছেন এবং এমি পুরস্কার ও পাল্ম দোরের মনোনয়ন লাভ করেছেন। ২০১১ সালে এম্পায়ারের পাঠকদের ভোটে তিনি এম্পায়ার আইকন পুরস্কার লাভ করেন।  চলচ্চিত্র ও পুরস্কার তালিকা   হ্যারি পটার অ্যান্ড দ্য অর্ডার অফ ফিনিক্স  হ্যারি পটার অ্যান্ড দ্য গবলেট অফ ফায়ার  হ্যারি পটার অ্যান্ড দ্য প্রিজোনার অফ আজকাবান  হ্যানিবাল  এয়ার ফোর্স ওয়ান  লেওঁ  জেএফকে  দ্য ডার্ক নাইট  ডার্কেস্ট আওয়ার  তথ্যসূত্র  বহিঃসংযোগ           বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেতা বিষয়শ্রেণী:২১শ শতাব্দীর ইংরেজ অভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ চলচ্চিত্র পরিচালক বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ পুরুষ চিত্রনাট্যকার বিষয়শ্রেণী:ইংরেজ মঞ্চ অভিনেতা বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:অডিওবই পাঠক বিষয়শ্রেণী:ইংরেজ কণ্ঠাভিনেতা বিষয়শ্রেণী:লন্ডনের চলচ্চিত্র পরিচালক বিষয়শ্রেণী:লন্ডনের অভিনেতা বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী বিষয়শ্রেণী:রয়্যাল শেকসপিয়র কোম্পানির সদস্য
খুশল খান খাট্টাক (জন্ম: ১৬১৩ – মৃত্যু: ২৫শে ফেব্রুয়ারি, ১৬৮৯; , ), Khushāl Bābā ( নামেও পরিচিত) ছিল একজন পশতুন কবি, যোদ্ধা এবং পণ্ডিত, এবং খাট্টাক পশতুন আদিবাসীর প্রধান। খাট্টাক সমস্ত পশতুনের ইউনিয়ন পরিচালনা করতেন এবং তিনি তার কবিতার মাধ্যমে পশতুন জাতীয়তাবাদে মুঘল সাম্রাজ্যের বিরুদ্ধে বিদ্রোহ করতে উৎসাহিত করেন। খুশল প্রথম আফগান পরামর্শদাতা যিনি বিদেশি দখলদার থেকে মুক্ত করে, একটি জাতি-রাষ্ট্র নির্মাণের জন্য আফগান উপজাতিদের একতা জন্য তার তত্ত্ব উপস্থাপনা করেন। খুশলের পুশতু ভাষায় অনেক রচনা রয়েছে, তবে ফার্সিতেও তার কিছু কিছু রচনা পাওয়া যায়। খুশলকে "পুশতু সাহিত্যের পিতা" বা ‘বাবাই পশতু’ বা পশতু সাহিত্যের জনক হিসেবে গণ্য করা হয়ত এবং তিনি আফগানিস্তানের জাতীয় কবি।  তার জীবনের সময় অতিবাহিত হয়েছে অত্যাচারী মুঘল সাম্রাজ্যের বিরুদ্ধে সংগ্রাম করে। আফগানিস্তানে মোঘল সাম্রাজ্য প্রতিষ্ঠিত হলে আফগানদের হৃত স্বাধীনতা পুনরুদ্ধারে খোশহাল খান মোঘল সম্রাট আওরঙ্গজেব নিয়োজিত গভর্নরের বিরুদ্ধে যুদ্ধ ঘোষণা করেন। এ সময় তিনি ‘আফগান যোদ্ধা-কবি’ হিসেবে পরিচিত হয়ে উঠেন। চিরঅদ্যম আফগানদের স্বাধীনতা স্পৃহা ধারণ করে খোশহাল খান প্রতিরোধ যুদ্ধের ডাক দেন। কবিতায় তিনি ফুটিয়ে তোলেন স্বাধীনতাহারা আফগানদের ব্যথা ও বেদনার কথা। তার কবিতা ও গদ্য আফগানদের ইতিহাস ও ঐতিহ্যে নতুন মাত্রা যোগ করে। খোশহাল খান শুধু যে যোদ্ধা কবি ছিলেন এমনই নয়, বরং তিনি রচনা করেছেন বহু প্রেমের কবিতা, গান এবং ফার্সি ও আরবি থেকে পশতু ভাষায় অনুবাদও করেছেন এই কবি। সীরাত বিষয়ক তার কবিতাগুলোও অসাধারণ।   বাল্যকাল  খুশল সম্ভবত ১৬১৩ সালে আফগানিস্তানের খাট্টাক গোত্রে জন্মগ্রহণ করেন। তিনি মুঘল সাম্রাজ্যের আকোরার (বর্তমানে নওশেরা জেলা) মালিক শাহবাজ খান খাট্টাকের পুত্র ছিলেন। তার দাদার মালিক আকুরাই ছিলেন প্রথম খাট্টাক, যিনি মুঘল সম্রাট জালাল উদ্দিন মোহাম্মদ আকবরের রাজত্বকাল থেকে সেখানে বসবাস করতেন। আকুরাই তেরি (কারাক জেলার একটি গ্রাম) থেকে সারাই আকোরাতে চলে আসেন, যেখানে তিনি একটি শহর প্রতিষ্ঠিত এবং নির্মিত করে। বাবাই পশতু খুশল খাট্টাক আফগানদের জাতীয় কবি। জাতীয় বীরও বটে। খুশলের কবিতা আফগানদের চির স্বাধীনস্পৃহার যেন অগ্নিস্ফুলিঙ্গ। মোঘল দখলদারের বিরুদ্ধে সারাটি জীবন ছিলেন উচ্চকণ্ঠ এমনকি নিজের কবরে মোঘাল ঘোড়সওয়ারের ছায়াটিও পড়–ক তা চান নি খুশল। কবরফলকে উৎকীর্ণ কবিতা থেকে তার আভাস মেলে,  মোঘলরা কবরের অমর্যাদা করতে পারে ভেবে প্রথমে গোপনেই তাকে সমাধিস্থ করা হয়। কাবুলের এক পাথুরে পাহাড়ের চূড়ায় দৃঢ়তার অনুষঙ্গ হয়ে উঠেছে যেন খুশল খান খাট্টাক। স্বাধীনতা পিয়াসী মানুষের মনে স্থায়ী আসন গেড়ে বসে আছেন এই কবি। পশতুনদের মুখে মুখে এখনও উচ্চারিত হয় ‘বাবাই পশতু’।   মৃত্যু ও সমাধি  তিনি ২৫শে ফেব্রুয়ারি ১৬৮৯ সালে মৃত্যুবরণ করেন।   তথ্যসূত্র    বহিঃসংযোগ    Biography of Khushal Khan Khattak  Uzgar Entertainment – Promoting Pashto culture Across the globe  Biography of Khushal Khan Khattak by Afghan Wiki  বিষয়শ্রেণী:১৬১৩-এ জন্ম বিষয়শ্রেণী:১৬৮৯-এ মৃত্যু বিষয়শ্রেণী:১৭শ-শতকের আফগান মানুষ বিষয়শ্রেণী:পুশতু ভাষায় কবি বিষয়শ্রেণী:পশতু ব্যক্তি বিষয়শ্রেণী:আফগান কবি বিষয়শ্রেণী:পশতু জাতীয়তাবাদী
বালতাসার লুইস গায়েগো রোদ্রিগেস (; জন্ম: ৯ জুলাই ২০০৩; বালতাসার রোদ্রিগেস নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব ইন্টার মায়ামি এবং আর্জেন্টিনা জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  ২০২৩ সালে, রোদ্রিগেস আর্জেন্টিনা অনূর্ধ্ব-২৩ দলের হয়ে আর্জেন্টিনার বয়সভিত্তিক পর্যায়ে অভিষেক করেছেন।  প্রারম্ভিক জীবন বালতাসার লুইস গায়েগো রোদ্রিগেস ২০০৩ সালের ৯ই জুলাই তারিখে আর্জেন্টিনার মোন্তে এরমোসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  ক্লাব ফুটবল ২০২৩ মৌসুমে, মাত্র ২০ বছর বয়সে, আর্জেন্টিনীয় ক্লাব রেসিং ক্লাবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  আন্তর্জাতিক ফুটবল রোদ্রিগেস আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০২৩ সালের ১৫ই ডিসেম্বর তারিখে, তিনি ইকুয়েডর অনূর্ধ্ব-২৩ দলের বিরুদ্ধে ম্যাচে আর্জেন্টিনা অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/baltasar-rodriguez/nationalmannschaft/spieler/1015246/verein_id/52540  তথ্যসূত্র  বহিঃসংযোগ               বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইন্টার মায়ামি ফুটবল ক্লাবের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:রেসিং ক্লাব আভেয়ানেদার খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:বুয়েনোস আইরেস প্রদেশের ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার
নন্টে ফন্টে ২০২৩ সালের নারায়ণ দেবনাথের নন্টে ফন্টে কমিকের কাহিনি অবলম্বনে অনির্বাণ চক্রবর্তীর পরিচালনায় একটি হাস্যরসাত্মক নাট্য চলচ্চিত্র। চিত্রনাট্য ও সংলাপ লিখেছেন অম্লান মজুমদার। সংগীত পরিচালনা করেছেন অনুপম রায়। সিনেমাটোগ্রাফার আয়ুব আলী খান। সমর হালদারের শিল্প নির্দেশনায়, জালান ইন্টারন্যাশনাল ফিল্মসের প্রযোজনায় মুক্তি পাবে নন্টে-ফন্টে। গণমাধ্যম প্রচারের দায়িত্বে রানা বসু ঠাকুর। প্রধান ভূমিকায় আছেন পরাণ বন্দ্যোপাধ্যায়, অম্লান মজুমদার, শুভাশিষ মুখোপাধ্যায়, সুমিত সমাদ্দার। এটি ১৯ মে মুক্তি পায়।   কাহিনী  হীরাগঞ্জ আর মতিগঞ্জ কার্যত অতিষ্ঠ নন্টে ফন্টের তাণ্ডবে। ১২ বছরের দুই কিশোরের দুষ্টুমিতে জেরবার সবাই। শেষমেশ তাঁদের ২ জনকে হাতি স্যারের হস্টেলে পাঠানোর সিদ্ধান্ত নেয় তাদের পরিবার। অগত্যা দুই দস্যি ছেলের নতুন ঠিকানা হয় হাতি স্যারের হস্টেলে। বিধির বিধান। তাদের ঘরও হয় একটিই। শুরু হয় দুজনের লড়াই। কে বড়? নন্টে যেমন ফন্টেকে জব্দ করতে চায় , তেমনি ফন্টেও বুদ্ধি আঁটে কিভাবে নন্টেকে ঘায়েল করবে। এসব করতে গিয়েই তারা ধরে ফেলে চোর কাঁকড়াকে। এ হেন কাঁকড়া আবার ড্রাগন পরিবারের সদস্য।   কলাকুশলী    পরাণ বন্দ্যোপাধ্যায়  অম্লান মজুমদার  শুভাশিস মুখোপাধ্যায়  সুমিত সমাদ্দার  লামা  কাঞ্চনা  বিশ্বজিৎ চক্রবর্তী  পার্থসারথি দেব  পুলকিতা  সোহম বসু রায় চৌধুরী  সোহম বোস  কৃষ্ণ বন্দ্যোপাধ্যায়  মনোজ্যোতি মুখোপাধ্যায়  নিমাই ঘোষ   মুক্তি  ২০২৩ সালের ১৯ মে চলচ্চিত্রটি বড়পর্দায় মুক্তি পায়।   অভ্যর্থনামূলক সমালোচনা  দ্য টাইমস অব ইন্ডিয়া চলচ্চিত্রটিকে ৫ এর মধ্যে ২ রেটিং করে।   আরো দেখুন    নন্টে ফন্টে  নন্টে ফন্টের নানান কীর্তি   তথ্যসূত্র    বহিঃসংযোগ      বিষয়শ্রেণী:২০২৩-এর চলচ্চিত্র বিষয়শ্রেণী:নন্টে ফন্টে বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:অনির্বাণ চক্রবর্তী পরিচালিত চলচ্চিত্র বিষয়শ্রেণী:অনুপম রায় সুরারোপিত চলচ্চিত্র বিষয়শ্রেণী:নারায়ণ দেবনাথের সৃষ্টিকর্ম অবলম্বনে চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:কলকাতায় ধারণকৃত চলচ্চিত্র বিষয়শ্রেণী:ভারতীয় বন্ধু সম্পর্কিত হাস্যরস চলচ্চিত্র বিষয়শ্রেণী:ভারতীয় হাস্যরসাত্মক চলচ্চিত্র বিষয়শ্রেণী:ভারতীয় কমিক অবলম্বনে চলচ্চিত্র বিষয়শ্রেণী:কমিক ভিত্তিক চলচ্চিত্র
মহারাণা প্রতাপ বিমানবন্দর   ভারতের রাজস্থান রাজ্যের উদয়পুর শহরের উড়ান পরিষেবা প্রদানকারী একটি বিমানবন্দর। এটি উদয়পুরের ২২ কিমি  পূর্ব ডাবকে অবস্থিত।  বিমানবন্দর নামকরণ করা হয় মহারাণা প্রতাপের নামে। তিনি উত্তর-পশ্চিম ভারতের দেশীয় রাজ্য মেয়ার একজন মহারাণা  ছিলেন।  ২০০৮ সালের ফেব্রুয়ারিতে বিমানবন্দরের নতুন যাত্রীবাহী টার্মিনালটির কার্যক্রম শুরু হয়েছিল।    গঠন   উদয়পুর বিমানবন্দরটি ৫০৪ একর জুড়ে বিস্তৃত। বিমানবন্দরে পিচের আস্তরণ যুক্ত একটি রানওয়ে রয়েছে, যেটি ০৮/২৬ নির্দেশনায় ৯,০০০ ফুট/২,৭৩৪ মিটার দীর্ঘ এবং ৪৫ মিটার প্রশস্ত। বিমানবন্দরে ২৫০ দীর্ঘ ও ১৫০ মিটার চওড়া অ্যাপ্রোন রয়েছে, এখানে ৩ টি বোয়িং ৭৩৭ বা এয়ারবাস এ৩২০ বিমানের একসাথে দাঁড়াতে পাড়ে। নতুন টার্মিনাল ভবন ১২,১৭৫ বর্গ মিটার এলাকা নিয়ে গঠিত। এটি  ৮০ কোটি টাকা ব্যয়ে নির্মিত হয়। টার্মিনালে দুটি বোর্ডিং গেট রয়েছে, ৪ টি চেক-ইন কাউন্টার রয়েছে এবং ব্যস্ত সময়ে একই সময়ে ৬০০ জন যাত্রী পরিচালনা করতে পারে। বিমানবন্দরটি ডিএমই/ভিওআর এবং এনডিবির মতো আধুনিক নেভিগেশন এবং ল্যান্ডিং ব্যবস্থা গুলিতে সজ্জিত। রানওয়ে ২৬ একটি ক্যাট-আই ইনস্ট্রুমেন্ট ল্যান্ডিং সিস্টেম দিয়ে সজ্জিত।    বিমান সংস্থা এবং গন্তব্য    আরও দেখুন    ভারতে বিমানবন্দর   উদয়পুর   উদয়পুর সিটি বাস ডিপো   উদয়পুর সিটি রেলস্টেশন   তথ্যসূত্র    বহিঃসংযোগ           অক্টোবর ২০০৬ সালের হিসাবে বর্তমান তথ্য।  বিষয়শ্রেণী:রাজস্থানের বিমানবন্দর বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:মহারানা প্রতাপের স্মারক
থাম্ব|বনানী লেক বা হ্রদ দৃশ্য |279x279পিক্সেল বনানী লেক (বনানী হ্রদ) বনানী, গুলশান, কড়াইল এবং মহাখালীর মাঝখানে অবস্থিত ঢাকার একটি হ্রদ।   ইতিহাস  ১ জুলাই ২০১৬ সালে হলি আর্টিসান বেকারিতে  জঙ্গি আক্রমণের পর সরকার লেক দিয়ে নৌকা বা অন্য যেকোনো কিছু চলাচল নিষেধ করে। বনানী রাজধানীর অভিজাত এলাকা হিসেবে পরিচিত। এর পাশেই কড়াইল বস্তি।  বস্তির তিনদিক থেকে ঘিরে আছে বনানী-গুলশান লেক।   চিত্রশালা    আরও দেখুন  ধানমন্ডি লেক গুলশান লেক   তথ্যসূত্র   বিষয়শ্রেণী:ঢাকার হ্রদ
গ্যাটউইক বিমানবন্দর (),Oxford Dictionaries(retrieved 5 September 2012)  লন্ডন গ্যাটউইক নামেও পরিচিত  , কেন্দ্রীয় লন্ডনের ২৯.৫ মাইল (৪৭.৫ কিমি)  দক্ষিণে দক্ষিণ-পূর্ব ইংল্যান্ডের পশ্চিম সাসেক্সের ক্রোলির কাছে অবস্থিত একটি বৃহৎ আন্তর্জাতিক বিমানবন্দর। হিথ্রো বিমানবন্দরের পরে মোট যাত্রী পরিবহনের হিসাবে এটি যুক্তরাজ্যের দ্বিতীয় ব্যস্ততম বিমানবন্দর। গ্যাটউইক ইউরোপের নবম-ব্যস্ততম বিমানবন্দর। এটি মোট ৭৪৮ হেক্টর আয়তন (১,৬৭০ একর) জুড়ে উঠেছে।  গ্যাটউইক ১৯২-এর দশকের শেষের দিকে একটি অ্যারোড্রোম হিসাবে খোলা হয়; এটি ১৯৩৩ সাল থেকে বাণিজ্যিক বিমানের জন্য ব্যবহৃত হচ্ছে। বিমানবন্দরে দুটি টার্মিনাল রয়েছে, উত্তর টার্মিনাল এবং দক্ষিণ টার্মিনাল, যা যথাক্রমে ৯৮,০০০ বর্গ মিটার (১১৭,০০০ বর্গ ইয়্ড) এবং ১৬০,০০০ বর্গ মিটার  (১৯০,০০০ বর্গ ইয়্ড) জুড়ে রয়েছে। এটি ৩,৩১৬ মিটার (১০,৮৭৯ ফুট) দৈর্ঘ্যের একটি মূল রানওয়ে ব্যবহার করে একটি একক রানওয়ে বিমানবন্দর হিসাবে পরিচালনা করা হয়। একটি গৌণ রানওয়ে উপলব্ধ, তবে মূল রানওয়ের সাথে সান্নিধ্যের কারণে নির্দিষ্ট দুটির মধ্যে কেবলমাত্র একটি  ব্যবহার করা যেতে পারে। ২০১৮ সালে, ৪৬.১ মিলিয়ন যাত্রী বিমানবন্দরটি ব্যবহার করেছে, যা ২০১৭ সালে  তুলনায় ১.১% বৃদ্ধি পেয়েছে। ২০১৯ সালের হিসাবে, একক রানওয়ে দ্বারা পরিচালিত হয় এমন বিমানবন্দরগুলির মধ্যে গ্যাটউইক বিশ্বের দ্বিতীয় ব্যস্ততম বিমানবন্দর (ছত্রপতি শিবাজি মহারাজ আন্তর্জাতিক বিমানবন্দরের পরে; ২০১৭ সাল পর্যন্ত গ্যাটউইক ছিল ব্যস্ততম)।  ইতিহাস  গ্যাটউইক বিমানবন্দর যে স্থানে গড়ে উঠেছে, সেটি ১৯২০-এর দশকের শেষদিকে একটি এয়ারোড্রোম হিসাবে প্রথম বিকশিত হয়। বিমান মন্ত্রক ১৯৩৩ সালে স্থানটি থেকে বাণিজ্যিক উড়ানের অনুমোদন প্রদান করে এবং প্রথম টার্মিনাল "দি বিহাইভ" ১৯৩৩ সালে নির্মিত হয়। পরের বছর নতুন টার্মিনাল থেকে নির্ধারিত সময়সূচীযুক্ত উড়ান পরিষেবা শুরু হয়। ১৯৫০-এর দশকে বিমানবন্দরে বড় ধরনের উন্নয়ন কাজ হয়। বিমানবন্দরের ভবনগুলি ইয়ার্ক রোজেনবার্গ মার্ডাল ১৯৫৫ থেকে ১৯৮৮ সালের মধ্যে নকশা করেন।   মালিকানা   বিমানবন্দরটি গ্যাটউইক বিমানবন্দর লিমিটেড-এর মালিকানাধীন এবং পরিচালিত, যা আইভী হোল্ডকো লিমিটেডের সম্পূর্ণ মালিকানাধীন সহায়ক সংস্থা, অন্যদের মধ্যে গ্লোবাল ইনফ্রাস্ট্রাকচার পার্টনার্স (জিআইপি) এর মালিকানা রয়েছে। ডিসেম্বর ২০১৮ সালে, ভিঞ্চি ঘোষণা করে যে £২.৯ বিলিয়ন অর্থ মূল্যে সর্বাধিক ৫০.০১% এর অংশীদারত্ব অর্জন করবে এবং জিআইপি অবশিষ্ট ৪৯.৯% এর অংশীদার হবে। বিক্রয়টি ২০১৯ সালের মাঝামাঝি সময়ে শেষ হয়।   পরিচালনা  thumb|বিমানবন্দর মানচিত্র  সু্যোগ-সুবিধা ৩১ শে মে ২০০৮ সালে ভার্জিন হলিডেস ভি-রুমটি চালু করে, যা গ্যাটউইকের প্রথম লাউঞ্জ হিসাবে বিমান সংস্থাটির উড়ানে দীর্ঘ-দূরত্ব যাত্রাকারী যাত্রীদের অবসরের জন্য নিবেদিত। ২৫ জানুয়ারী ২০১৭ সালে, লাউঞ্জটি ভার্জিন আটলান্টিক ক্লাবহাউসের সাথে উত্তর টার্মিনালে চলে যায়, ব্রিটিশ এয়ারওয়েজ এবং ভার্জিন আটলান্টিক তাদের পূর্ববর্তী টার্মিনাল অবস্থানগুলি বিনিময়ের অংশ হিসাবে এবং ইজিজেট উত্তর টার্মিনালে একীভূত হয়। ৯ ই এপ্রিল ২০০৯ সালে, দক্ষিণ টার্মিনালে একটি স্বতন্ত্র লাউঞ্জ খোলা হয়, যা নির্ধারিত অর্থ প্রদানের মাধ্যমে যাত্রীরা ব্যবহার করতে পারেন। গ্যাটউইকে একটি সম্মেলন এবং ব্যবসায়িক কেন্দ্র এবং কার্যনির্বাহী থেকে শুরু করে অর্থনীতি পর্যন্ত একাধিক অন-অফ-সাইট হোটেল রয়েছে।   টীকা  তথ্যসূত্র  বহিঃসংযোগ     বিষয়শ্রেণী:ইংল্যান্ডের বিমানবন্দর বিষয়শ্রেণী:১৯৩৩-এ ইংল্যান্ডে প্রতিষ্ঠিত বিষয়শ্রেণী:লন্ডন অঞ্চলের বিমানবন্দর বিষয়শ্রেণী:১৯৩৩-এ প্রতিষ্ঠিত বিমানবন্দর বিষয়শ্রেণী:১৯৫৮-এ প্রতিষ্ঠিত বিমানবন্দর
তানভীরুল হক থানভি ( হলেন একজন পাকিস্তানি রাজনীতিবিদ। তিনি ২০১৪ সালের মে মাসে পাকিস্তানের সিনেটের সদস্য হন। তিনি ইহতিশামুল হক থানভির পুত্র।   শিক্ষা জীবন  তিনি ১৯৭৮ সালে করাচি বিশ্ববিদ্যালয় থেকে ব্যাচেলর অফ আর্টসে ডিগ্রি অর্জন করেছেন।   রাজনৈতিক জীবন  ২০১২ সালের সেপ্টেম্বরে তিনি মুত্তাহিদা বাইনুল মুসলিমিন ফোরামের সভাপতি নিযুক্ত হন।  ২০১৮ সালের এপ্রিল মাসে সৈয়দ মুস্তাফা কামালের পদত্যাগের পর তিনি সিন্ধু থেকে মুত্তাহিদা কওমি আন্দোলনের প্রার্থী হিসেবে পাকিস্তানের সিনেটে নির্বাচিত হন। তিনি মুশায়েদ হুসাইনের সাথে বৈঠকের পর পাকিস্তান মুসলিম লিগ (এন)-এ যোগ দেন। পরে তিনি ২০২১ সালের মার্চ মাসে পাকিস্তান তেহরিক-ই-ইনসাফে যোগ দেন।   তথ্যসূত্র     বিষয়শ্রেণী:দেওবন্দি ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পাকিস্তানি রাজনীতিবিদ বিষয়শ্রেণী:পাকিস্তানের সিনেট সদস্য বিষয়শ্রেণী:পাকিস্তানি রাজনৈতিক ব্যক্তি বিষয়শ্রেণী:১৯৭৮-এ শিক্ষা বিষয়শ্রেণী:পাকিস্তান মুসলিম লিগের (এন) রাজনীতিবিদ বিষয়শ্রেণী:পাকিস্তান তেহরিক-ই-ইনসাফের রাজনীতিবিদ বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী বিষয়শ্রেণী:মুত্তাহিদা কওমি আন্দোলনের রাজনীতিবিদ বিষয়শ্রেণী:পাকিস্তানি সিনেটর (১৪তম সংসদ)
thumb|Carthamus tinctorius  কুসুম () (বৈজ্ঞানিক নাম: Carthamus tinctorius L.) একটি বর্ষজীবি উদ্ভিদ। ১ - ৩ ফুট পর্যন্ত লম্বা হতে পারে। কমলা- হলুদ রংএর ফুর গুলি প্রায় ১ থেকে ১১/২ ইঞ্চি পর্যন্ত হয়। এটা অনেক সময় জাফরানের পরিবর্তে ব্যবহার করা হয়। পৃথিবী বহুদেশে এটাকে জাফরান নামে বিক্রি করে ঠকানো হয়। মসলা হিসাবে এটার কোন মূল্য নাই কিন্তু রং করার ক্ষমতার কারণে অনেক সময় অনেকে ধোকা খায়।  ঔষধি গুনাবলী তবে এর কিছু ঔষধি গুনাবলী রয়েছে। গরম পানিতে এর নির্যাস শরীর থেকে ঘাম নির্গত করে বলে ঠান্ডাজনিত রোগশোকে ব্যবহৃত হয়। শিশু জন্মের পর এর বীজের পাউডার একটা কাপড়ে নিয়ে গরম করে সেঁক দিলে ব্যথা উপশম হয়। এর ফুল আবার জন্ডিসের জন্য উপকারী।  কুসুম গাছ দুই ধরনের। একটি বেশ বড় এবং উঁচু, অন্যটি খুবই ছোটও ঝোপালো ধরনের। মূলত ছোট গাছ থেকেই রং পাওয়া যায়। এরা পরিত্যক্ত মাঠ কিংবা ঘাসবনে আপনাআপনিই জন্মে। কাপড়ের রং হিসেবে কুসুম অনেক পুরোনো ও বিখ্যাত। প্রাচীন মিশরেও এর চাষ হতো।প্রথম আলো   তথ্যসূত্র    বহিঃসংযোগ   দৈনিক প্রথম আলো। তারিখ: ২০-০১-২০১২  বিষয়শ্রেণী:ফুল বিষয়শ্রেণী:বাংলাদেশের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:ঐতিহ্যবাহী চীনা ঔষধে উদ্ভিদ ব্যবহার বিষয়শ্রেণী:উদ্ভিজ্জ রঞ্জক বিষয়শ্রেণী:খাদ্য রঞ্জক বিষয়শ্রেণী:রান্নার তেল বিষয়শ্রেণী:ঔষধি উদ্ভিদ বিষয়শ্রেণী:উদ্ভিজ্জ তেল বিষয়শ্রেণী:আয়ুর্বেদে ব্যবহৃত উদ্ভিদ বিষয়শ্রেণী:১৭৫৩-এ বর্ণিত উদ্ভিদ
আর্মি গুডউইল স্কুল হলো ভারতের জম্মু ও কাশ্মীর এবং লাদাখের একটি স্কুল-ব্যবস্থা, যা ভারতীয় সেনাবাহিনী দ্বারা পরিচালিত হয়। জম্মু ও কাশ্মীরে সদিচ্ছা বা গুডউইল উদ্যোগের অংশ হিসাবে ভারতীয় সেনাবাহিনী দ্বারা প্রতিষ্ঠিত ৪৫টি স্কুল রয়েছে।  বর্তমানে, ভারতীয় সেনাবাহিনীর নর্দার্ন কমান্ড জম্মু ও কাশ্মীরে ৪৫টি আর্মি গুডউইল স্কুল পরিচালনা করছে, যা প্রায় ১৫,০০০ শিক্ষার্থীকে শিক্ষা প্রদান করছে। জম্মু ও কাশ্মীরে সন্ত্রাসে ক্ষতিগ্রস্ত জনগোষ্ঠীকে মানসম্মত শিক্ষা প্রদানে সেনাবাহিনীর গুডউইল স্কুলগুলি গুরুত্বপূর্ণ ভূমিকা পালন করে।   ইতিহাস  ১৯৯৮ সালে চারটি প্রাথমিক বিদ্যালয় নিয়ে আর্মি গুডউইল স্কুল ব্যবস্থা শুরু হয়েছিল। বর্তমানে, ভারতীয় সেনাবাহিনী ৪৫টি আর্মি গুডউইল স্কুল পরিচালনা করছে। এটি ভারতীয় সেনাবাহিনীর ২৫ বিভাগ (25 Division) দ্বারা পরিচালিত হয়। স্কুলগুলি ২০১৯ সালে কেন্দ্রীয় মাধ্যমিক শিক্ষা বোর্ড (সিবিএসই) দশম শ্রেণীর পরীক্ষার ফলাফলে শতভাগ উত্তীর্ণের রেকর্ড অর্জন করেছে।   অন্যান্য বিবরণ  ২০১৯ সালের জুন মাসে নাজির আহমদ ওয়ানীর নামে একটি গুডউইল স্কুলের নাম পরিবর্তন করে 'শহীদ ল্যান্স নায়েক নাজির আহমদ ওয়ানি, অশোক চক্র, সেনা মেডেল, আর্মি গুডউইল স্কুল' রাখা হয়।  ২০১৯ সালের মে মাসে হিজবুল মুজাহিদীন নামে একটি জঙ্গি সংগঠন কাশ্মীরি অভিভাবকদের হুমকি দেয় এই মর্মে যে তারা যেন সেনাবাহিনীর গুডউইল স্কুলে বাচ্চাদের না পাঠায়।   আরও দেখুন   কেন্দ্রীয় বিদ্যালয়  ইন্ডিয়ান আর্মি পাবলিক স্কুল   তথ্যসূত্র    বহিৎসংযোগ   দাপ্তরিক ওয়েবসাইট  বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতে শিক্ষানীতি বিষয়শ্রেণী:বিদ্যালয়ের ধরন
দাগনভূঞা পৌরসভা বাংলাদেশের ফেনী জেলার অন্তর্গত একটি পৌরসভা।   আয়তন  দাগনভূঞা পৌরসভার আয়তন ১৪.৪০ বর্গ কিলোমিটার।   অবস্থান ও সীমানা  দাগনভূঞা উপজেলার মধ্যাংশে দাগনভূঞা পৌরসভার অবস্থান। এ পৌরসভার উত্তরে পূর্ব চন্দ্রপুর ইউনিয়ন, পশ্চিমে রামনগর ইউনিয়ন, দক্ষিণে দাগনভূঞা ইউনিয়ন এবং পূর্বে দাগনভূঞা ইউনিয়ন ও মাতুভূঁইয়া ইউনিয়ন অবস্থিত।   প্রতিষ্ঠাকাল    প্রশাসনিক এলাকা  দাগনভূঞা পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম দাগনভূঞা থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।   যোগাযোগ ব্যবস্থা    জনসংখ্যা  ২০১১ সালের আদমশুমারি অনুযায়ী দাগনভূঞা পৌরসভার জনসংখ্যা ৩৩,৫৭৪ জন।   শিক্ষা    অর্থনীতি    জনপ্রতিনিধি    আরও দেখুন   দাগনভূঞা উপজেলা  দাগনভূঞা থানা  ফেনী জেলা   তথ্যসূত্র    বহিঃসংযোগ   বিষয়শ্রেণী:ফেনী জেলার পৌরসভা বিষয়শ্রেণী:দাগনভূঞা উপজেলা
খুলনা সিটি মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০১৮ সালে এটি খুলনা জেলায় প্রতিষ্ঠিত হয়। এটি খুলনা মেডিকেল বিশ্ববিদ্যালয় অধিভুক্ত একটি কলেজ।  কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।   অবকাঠামো  কলেজটিতে ১৭ তলা ভবনের হাসপাতাল রয়েছে। হাসপাতালের মোট শয্যা সংখ্যা ২৫০টি। এর মধ্যে কেবিন আছে ৫৬টি। এছাড়াও ডায়ালাইসিস ইউনিট, আইসিইউ, ১৭ তলা ভবনের হাসপাতালে মোট শয্যা সংখ্যা ২৫০টি। এর মধ্যে কেবিন আছে ৫৬টি। আছে ডায়ালাইসিস ইউনিট, আইসিইউ, নিউনেটাল আইসিইউ ও সিসিইউ ইউনিট।   আরও দেখুন   বাংলাদেশের মেডিকেল কলেজসমূহের তালিকা।   তথ্যসূত্র    বহিঃসংযোগ   বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:২০১৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৮-এ বাংলাদেশে প্রতিষ্ঠিত বিষয়শ্রেণী:খুলনা মেডিকেল বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:খুলনা জেলার মহাবিদ্যালয়
ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান () (১৪৫৫-১৫২০) তিব্বতের জো-নাং বৌদ্ধবিহারের বিংশ প্রধান ছিলেন।   সংক্ষিপ্ত জীবনী  ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান কৈশোরে বিনয় ও প্রজ্ঞাপারমিতা সম্বন্ধে নাম-ব্সোদ-ছেন-মো () এবং ব্সোদ-নাম্স-য়ে-শেস () নামক দুই বৌদ্ধভিক্ষুর নিকট শিক্ষালাভ করেন। তিনি সা-স্ক্যা বৌদ্ধবিহারে গো-রাম্স-পা-ব্সোদ-নাম্স-সেং-গে নামক বিখ্যাত সা-স্ক্যা ধর্মসম্প্রদায়ের পন্ডিতের নিকট পাঁচ বছর ধরে তন্ত্র শিক্ষা করেন ও দীক্ষালাভ করেন। বত্রিশ বছর বয়সে তিনি মধ্য তিব্বতের রাওয়ামে মহাবিদ্যালয়ে অধ্যপক হিসেবে যোগ দেন ও এই মহাবিদ্যালয়ে সতেরো বছর শিক্ষকতা করেন। এই সময় তিনি ম্খ্যেন-রাব-ছোস-র্জে () নামক নালেন্দ্র বিহারের প্রধানের নিকট মার্গফল ও কালচক্র সম্বন্ধে অধ্যয়ন করেন। এছাড়া তিনি দোন-য়োদ-র্নাম-র্গ্যাল (), কুন-স্পাংস-ঙ্গাগ-দ্বাং-দ্পাল-'ব্যোর () এবং ব্দাগ-ছেন-ব্লো-গ্রোস-র্গ্যাল-ম্ত্শান () নামক তিন ভিক্ষুর নিকট মার্গফল সম্বন্ধে, ব্স্তান-'দ্জিন-ন্যি-মা-ব্জাং-পো () নামক পন্ডিতের নিকট নিগুমার ছয় যোগ সম্বন্ধে এবং ছোস-স্ক্যোং-ব্জাং-পো () নামক তিব্বতী অনুবাদকের নিকট বিমলপ্রভা টীকাভাষ্য সম্বন্ধে শিক্ষালাভ করেন। ছোস-গ্রাগ্স-র্গ্যা-ম্ত্শো নামক কার্মা-ব্কা'-ব্র্গ্যুদ ধর্মীয় গোষ্ঠীর সপ্তম র্গ্যাল-বা-কার্মা-পা তার অন্যতম শিক্ষক ছিলেন। বাষট্টি বছর বয়সে তিনি জো-নাং বৌদ্ধবিহারের বিংশ প্রধান হিসেবে নির্বাচিত হন। এই সময় তিনি দ্পাল-'খোর-ব্দে-ছেন (), শেল-দ্কার (), সা-স্ক্যা প্রভৃতি বৌদ্ধবিহারে হেবজ্র তন্ত্র, মার্গফল, কালচক্র, ছেদ সাধনা এবং সরহ পা রচিত দোঁহা সম্বন্ধে শিক্ষাদান করেন।   তথ্যসূত্র   বিষয়শ্রেণী:১৪৫৫-এ জন্ম বিষয়শ্রেণী:১৫২০-এ মৃত্যু বিষয়শ্রেণী:জোনাং
thumb|300px| ছবিতে একজন মা তার সন্তানকে চুম্বন করছে চুম্বন হল দুই ঠোঁটের স্পর্শ দিয়ে কাউকে আদর করা বা স্নেহ প্রকাশ করা।আকাদেমি বিদ্যার্থী বাংলা অভিধান, পশ্চিমবঙ্গ বাংলা আকাদেমি, কলকাতা, ১৯৯৯, পৃ:২৯৭ সাধারণভাবে প্রেম, কাম, স্নেহ, অনুরাগ, শ্রদ্ধা, সৌজন্য অথবা শুভেচ্ছা প্রকাশার্থে অন্য কারো চিবুক, অধরোষ্ঠ, করতল, কপাল বা অন্য কোন অঙ্গে ঠোঁট অর্থাৎ অধরোষ্ঠঅধরোষ্ঠ=অধর + ওষ্ঠ। অধরোষ্ঠ অর্থ ঠোঁট। "অধর" হলো নিচের ঠোঁট, "ওষ্ঠ" হলো ওপরের ঠোঁট। স্পর্শ করা। সৌভাগ্য কামনায়, সম্মান প্রদর্শনার্থে বা কিছু প্রাপ্তির আনন্দ প্রকাশার্থে ঐ বস্তুতে অধরোষ্ঠ স্পর্শ করানোও চুম্বন। স্নেহ-ভালবাসা প্রকাশার্থে চুম্বন একটি সাধারণ প্রথা। যৌনসঙ্গমকালে চুম্বন একটি গুরুত্বপূর্ণ শৃঙ্গার। বাৎস্যায়নের কামসূত্রে বিভিন্ন প্রকার চুম্বনের বর্ণনা পাওয়া যায়। তবে আধুনিক কাল অবধি তাহিতি এবং আফ্রিকা মহাদেশের কোনো কোনো আদিবাসী সমাজে চুম্বন প্রথা অজ্ঞাতই রয়ে গেছে।Dyer, Tristeleton T. F. "The History of Kissing", The American Magazine, vol. 14, 1882, pgs. 611-614  সংস্কৃত "চুম্বন" থেকে বাংলায় "চুমা", "চুমু", "চুমো" প্রভৃতি শব্দের উৎপত্তি হয়েছে। মানব সভ্যতার বিভিন্ন পর্যায়ে নানা অনুষ্ঠান ও উৎসবে চুম্বন প্রথা ব্যবহৃত হয়ে আসছে। এটি অভিবাদনের সাধারণ একটি রীতি। পবিত্র ধর্মগ্রন্থাবলিতেও চুম্বনের কথা বর্ণিত হয়েছে। হোমারের রচনা থেকে জানা যায় যে প্রাচীন গ্রিসে শ্রদ্ধা প্রদর্শনের পন্থা হিসেবে ওষ্ঠ, হস্ত ও পদ চুম্বনের প্রথা প্রচলিত ছিল। প্রাচীন রোমে, ইসাক ডি’ইসরায়েলির বর্ণনা থেকে জানা যায়, কেউ কেউ একনায়কের হস্ত চুম্বনের অনুমতি প্রাপ্ত হলে "নিজেদের ভাগ্যবান মনে করতেন"। আধুনিক যুগেও চুম্বন প্রায়শই ধর্মোপাসনার অঙ্গ হিসেবে পরিগণিত হয়। হজ্জ পালন কালে মুসলমানরা ক্বাবার প্রাচীরে স্থাপিত হাজরে আসওয়াদ নামক পাথরটিতে চুম্বন করে থাকে।   ছবিঘর  thumb|250px|একটি রোমান্টিক চুম্বন   পাদটীকা    বহিঃসংযোগ    Put your sweet lips... (A history of the kiss), Keith Thomas, The Times, June 11, 2005   The Kiss of Life, Joshua Foer, New York Times, February 14, 2006  How Kissing Works, History and Anatomy of the Kiss, Tracy V. Wilson, Howstuffworks  Kiss in the Street, Etienne Martin, StreetArt  Scientific American Affairs of the Lips: Why We Kiss  Famous Kisses From Judas to Spider-Man  বিষয়শ্রেণী:প্রেম বিষয়শ্রেণী:জৈবিক লিঙ্গ বিষয়শ্রেণী:সংস্কৃতি বিষয়শ্রেণী:চুম্বন বিষয়শ্রেণী:অভিবাদন বিষয়শ্রেণী:আন্তঃব্যক্তিক সম্পর্ক বিষয়শ্রেণী:যৌনক্রিয়া বিষয়শ্রেণী:অঙ্গভঙ্গি
চর বিষ্ণুপুর ইউনিয়ন বাংলদেশের ঢাকা বিভাগের ফরিদপুর জেলার সদরপুর উপজেলার একটি ইউনিয়ন।   অবস্থান ও সীমানা   ১/জরিপের ডাঙ্গী ২/আলী হোসেনের ডাঙ্গী ৩/নলেরটেক ৪/আকন ডাঙ্গী ৫/মোলামের ডাঙ্গী ৬/বিষ্ণপুর ৭/মৃধা ডাঙ্গী ৮/বৈদ্য ডাঙ্গী ৯/ দলি-পন্তদারের ডাংগী   ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার : ৮৫%  শিক্ষা প্রতিষ্ঠান ১/চর চাঁদপুর উচ্চ বিদ্যালয়  ২/চর বিষ্ণপুর উচ্চ বিদ্যালয়  ৩/মোলামের ডাঙ্গী উচ্চ বিদ্যালয়  ৩/৭১ নং পশ্চিম জরিপের ডাঙ্গী সরকারী প্রাথমিক বিদ্যালয় ৪/৪৮ নং জরিপের ডাঙ্গী সরকারী প্রাথমিক বিদ্যালয় ৫/মোলমের ডাংগী সরকারী প্রাথমিক বিদ্যালয়   দর্শনীয় স্থান  ১/খেজুতলা ব্রিজ ও ভূমি অফিসের কাচারি ২/জরিপের ডাঙ্গীর আইরা আলুট   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিক১ নাম মোঃ মোজ্জেম হোসেনমেয়াদ০১ মোয়াজ্জেম হোসেন বর্তমান চেয়ারম্যান ০২ শামসুল হক খান(সামসু খান)০৩ ওমর ফারুক মৃধা(ফারুক মৃধা)০৪ আলী হোসেন খান(আলী খান)০৫ চাঁন মিয়া০৬ ইসমাঈল ফকির০৭   আরও দেখুন    ঢাকা বিভাগ  ফরিদপুর জেলা   তথ্যসূত্র   বিষয়শ্রেণী:সদরপুর উপজেলার ইউনিয়ন